### Beslutningstema

Det skal besluttes, om varmepumper må etableres synligt fra offentlige veje og arealer.

### Sagsfremstilling

I forbindelse med en konkret ansøgning om opsætning af en varmepumpe placeret mod gaden i [adresse], ønsker forvaltningen en principiel stillingtagen til placering af varmepumper, særligt i bymidterne.

Flere af vores byområder er omfattet af bevarende lokalplaner, som foreskriver, at tekniske anlæg skal placeres på husets bagside, hvor de ikke er synlige fra offentlige veje og stier.

I mange tilfælde er disse krav dog forbundet med flere udfordringer grundet de gamle huses indretning, tætte beliggenhed eller placering på grundene.

I den konkrete sag er boligens fyrrum/teknikrum placeret ud mod gaden. Dermed vil den enkleste løsning være, at montere varmepumpens udedel på facaden direkte ud for fyrrummet, hvor den dog vil være synlig fra gaden. Huset er indrettet med soverum mod indkørslen og mod haven er der lyskasser til kælderen, som betyder at placering af varmepumpen på denne facade vil ske på bekostning af dagslysindfald og dermed forringe boligkvaliteten. Derudover er der væsentlige ekstra økonomiske omkostninger forbundet med at montere varmepumpens udedel på havesiden modsat fyrrummet. Rørføring vil således enten skulle nedgraves omkring boligen eller føres igennem boligen. Et estimeret overslag på de ekstra omkostninger ligger fra ca. 20.000 kr. ekskl. moms. Estimeret koster det ca. 5.000 kr. ekskl. moms at montere anlægget med direkte gennembrud af ydervæg foruden købsprisen af anlægget.

Samtidig har netop Sonja Østergaard gennem de seneste år gennemgået en stor positiv byomdannelse, som i høj grad har forskønnet byens gader og offentlige rum, og synlige varmepumper vil skæmme facaderne og forringe byens visuelle karakter væsentligt. Denne udvikling er stærkt understøttet af Højer Byfond, der har investeret i renovering og forskønnelse i [adresse]. Den positive byomdannelse gør sig ligeledes gældende i de øvrige bymidter og områder med store bevaringsinteresser.

Forvaltningen ønsker en principiel stillingtagen til to scenarier:

1: Hidtidige lokalplanbestemmelser fastholdes og varmepumper skal altid placeres på husets bagside, væk fra offentlig vej.

2: I særlige tilfælde, hvor f.eks. husets indretning vanskelliggør placering som beskrevet ovenfor, kan varmepumpen placeres mod gaden på betingelse af at:

* den afskærmes af en træinddækning godkendt af forvaltningen, og hvor det pladsmæssigt er muligt, afskærmende beplantning.
* varmepumpen altid placeres på egen grund og må ikke rage ud over offentlig vej, sti eller fortov.
* varmepumpen altid placeres på terræn op ad facaden.
* de vejledende støjgrænser overholdes eller der opnås dispensation fra miljøkravene hertil.

Sagsbehandlingen vil fortsat ske med udgangspunkt i en konkret vurdering i det enkelte tilfælde.

### Lovgrundlag

Planloven

### Fagchefen for Teknik og Plan indstiller,

at udvalget ud fra de beskrevne retningslinjer fastlægger principperne for montering af varmepumper.

### Beslutning

Udvalget har godkendt, at dehidtidige lokalplanbestemmelser fastholdes og varmepumper skal altid placeres på husets bagside, væk fra offentlig vej. I særlige tilfælde, hvor f.eks. husets indretning vanskelliggør placering som beskrevet ovenfor, kan varmepumpen placeres mod gaden på betingelse af at:

* den afskærmes af en træinddækning godkendt af forvaltningen, og hvor det pladsmæssigt er muligt, afskærmende beplantning.
* varmepumpen altid placeres på egen grund og må ikke rage ud over offentlig vej, sti eller fortov.
* varmepumpen altid placeres på terræn op ad facaden.
* de vejledende støjgrænser overholdes eller der opnås dispensation fra miljøkravene hertil.

Sagsbehandlingen vil fortsat ske med udgangspunkt i en konkret vurdering i det enkelte tilfælde.

Lars Dam deltog ikke i mødet.